Diari Oficial de la Generalitat Valenciana


Sumari del DOGV 6660, del 28-11-2011 (2011/11187)

RESOLUCIÓ de 17 d'octubre de 2011, del director general d'Avaluació Ambiental i Territorial, per la qual s'ordena la publicació de les corresponents resolucions complementaries als municipis de Llíria, el Pinós, Benicarló, Montaverner, Requena i Sant Jordi.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6660

Data del DOGV
:   28-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11738


Data del document
:   17-10-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Montaverner
    * Llíria
    * Pinós, el
    * Benicarló
    * Requena
    * Sant Jordi
    * impacte ambiental

RESOLUCIÓ de 17 d'octubre de 2011, del director general d'Avaluació Ambiental i Territorial, per la qual s'ordena la publicació de les corresponents resolucions complementaries als municipis de Llíria, el Pinós, Benicarló, Montaverner, Requena i Sant Jordi. [2011/11215]  
De conformitat amb l'article 28 de Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix que una vegada transcorregut el termini assenyalat en l'article 26 sense que hagen plantejat discrepàncies, i sense perjudici de la notificació al titular, la declaració d'impacte ambiental s'ha de publicar en el Diari Oficial de la Comunitat Valenciana, resolc:  
  
Article únic  
Publicar en el Diari Oficial de la Comunitat Valenciana les resolucions complementaries a les declaracions d'impacte ambiental corresponents als expedients 104/8058 BHJ Llíria, 152/8141 TTI el Pinós, 162/5546 HBN Benicarló, 115/9104 NQQ Montaverner, 22/9210 VOK Requena i 51/0005 GCG Sant Jordi.  
  
València, 17 d'octubre de 2011.- El director general d'Avaluació Ambiental i Territorial: Juan Giner Corell.  
  
«Expedient: 104/2481-UDE.  
Títol: fàbrica de teules ceràmiques per a la construcció.  
Promotor: Tejas y Ladrillos del Mediterráneo, SA.  
Autoritat substantiva: Direcció General de Qualitat Ambiental.  
Localització: carretera de Llíria-Pedralba, km 3,2 Llíria (València).  
S'ha advertit una errada en la declaració d'impacte ambiental, corresponent a la Resolució de 31 de juliol de 2007 de la directora general de Gestió del Medi Natural, d'acord amb la documentació que hi ha en l'expedient 104/8107-LTD, i fent ús de les facultats que legalment tinc atribuïdes, resolc:  
  
Primer  
Corregir les errades següents detectades en la Resolució de 31 de juliol de 2007, de la declaració d'impacte ambiental corresponent a l'expedient 104/6960-WCH, d'avaluació d'impacte ambiental:  
En el 2n paràgraf de l'objecte del projecte de la declaració d'impacte ambiental on indica que les instal·lacions que hi ha inclouen una recent modificació, pendent d'autorització administrativa, consistent en la substitució de la instal·lació de cogeneració de gasoil de Tymelsa-3 per una cogeneració de gas natural de 1.065 kWe, se substitueix ja que en Tymelsa-3 no ha existit mai una instal·lació de cogeneració de gasoil, sinó que s'ha instal·lat directament una cogeneració de gas natural de 1.065 kWe. Per això la substitució de la instal·lació de cogeneració de gasoil es du a terme a Tymelsa-1.   
Tanmateix, en el tercer paràgraf de l'apartat tramitació administrativa de la declaració d'impacte ambiental on indica:  
«- Resolució favorable de 12.05.1995 a la instal·lació d'un equip de cogeneració (dos grups electrògens de gasoil) a la factoria Tymelsa-3 (exp. 319/8913-NJZ).  
- Resolució favorable de 08.03.2006 a la substitució de l'equip de cogeneració de la factoria Tymelsa-3 per una nova unitat (de gas natural) (exp. 247/6033-BGA).»  
Se substitueix per:  
«- Resolució favorable de 12.05.1995 a la instal·lació d'un equip de cogeneració (dos grups electrògens a gasoil) a la factoria Tymelsa-1 (exp. 319/6096-ZAM).  
- Resolució favorable de 08.03.2006 a la instal·lació d'un equip de cogeneració (un motor de gas natural) a la factoria Tymelsa-3 (exp. 247/7983-ZMZ).»  
  
Segon  
Notificar a les persones interessades que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret i interessos estimen pertinents.  
  
Tercer  
Publicar en el Diari Oficial de la Comunitat Valenciana aquesta resolució complementària a la declaració d'impacte ambiental formulada mitjançant una resolució de la directora general de Gestió del Medi Natural, de 31 de juliol de 2007, d'acord amb el que disposa l'article 28 del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 1 de juliol de 2008.- La directora general de Gestió del Medi Natural: M. Ángeles Centeno Centeno.  
  
Resolució complementària a la declaració d'impacte ambiental  
Vist l'expedient 152/1431-LTF referent al projecte de Pla general d'ordenació urbana del Pinós (Alacant), promogut per l'Ajuntament de l'esmentada localitat.  
Amb motiu de la declaració d'impacte ambiental emesa per la directora general de Planificació i Gestió del Medi sobre l'esmentat expedient en data 28 de setembre de 2000, amb resolució posterior, emesa en data 18 de desembre de 2002, per la mateixa Direcció General, l'Ajuntament del Pinós ha remés, en data 15 de maig de 2008, la documentació següent per al compliment dels condicionants primer, segon i vuité de la declaració d'impacte ambiental, en els termes establits en els apartats 1, 2 i 5 de la posterior resolució de l'any 2002:  
  
- Certificat, de data 14 d'abril de 2003, de l'Entitat de Sanejament d'Aigües, relatiu a la capacitat del sistema de sanejament i depuració del Pinós (Alacant) per a admetre els cabals d'aigües residuals generats pel desenvolupament del Pla general d'ordenació urbana de l'esmentada població.   
- Plans d'ordenació núm. OE1 i OE2 (H8).  
- Informe subscrit per un tècnic municipal del Pinós, de data 12 de maig de 2008, relatiu a la suficiència de recursos hídrics. Aquest adjunta:  
Resultat de l'anàlisi d'aigua realitzat en la xarxa  
Esquema de les infraestructures que hi ha  
Còpia de l'edicte de concessió d'aigües del pou de Lel  
Còpia de l'expedient de concessió d'aigües de la Bateria 8  
Atés el que disposen els apartats 1, 2 i 5 de la Resolució de data 18 de desembre de 2002, s'estableixen, entre altres consideracions, les següents:  
- Apartat 1. S'ha d'ajustar l'emplaçament dels runams al que especifica la declaració d'impacte ambiental, i s'han de corregir els corresponents plans d'ordenació.  
- Apartat 2. Respecte a la capacitat de depuració i la normativa per a la correcta gestió de les aigües residuals, es va supeditar el desenvolupament dels sòls urbanitzables a l'acceptació per part de l'òrgan gestor de l'estació depuradora d'aigües residuals de l'increment dels volums que s'havien de tractar. En la documentació presentada, s'inclou un certificat emés per l'òrgan gestor Proaguas Costablanca, SA, en el qual s'especifiquen únicament les dades de disseny de l'estació depuradora d'aigües residuals del Pinós, sense que se certifique la possibilitat de tractar o no les aigües residuals que generen els sòls urbanitzables proposats en el Pla general. No es considera acceptable aquesta justificació pel fet de certificar-ho el secretari accidental de l'Ajuntament del Pinós.  
S'admet la construcció de noves estacions depuradores per a donar servei a les pedanies que no puguen connectar-se a l'estació depuradora que hi ha al municipi i al polígon industrial previst sobre sòl urbanitzable no ordenat detalladament, sempre que s'obtinga la corresponent autorització per part de la Confederació Hidrogràfica per a l'abocament de les aigües depurades.  
- Apartat 5. No es considera justificada la disponibilitat d'aigua potable per a satisfer les necessitats hídriques previstes per al desenvolupament del sòl urbanitzable d'ús residencial i industrial, ja que no s'hi documenta, tal com se sol·licita en el condicionant vuité de la declaració d'impacte ambiental.   
De la mateixa manera, en la memòria justificativa apartat 1.4.5.6.0 es menciona l'existència de dos pous que proveeixen el Pinós, i se'n desconeixen les característiques pel que fa a cabals, qualitat, estat d'explotació, possibilitat d'augmentar-ne l'extracció, etc.  
Atés el contingut de la documentació remesa, cal assenyalar:  
  
1. Respecte a l'apartat 1, relatiu a la modificació de l'emplaçament dels runams, s'han aportat els plànols al·ludits en la resolució anterior (OE-1 i OE-2 H-8) modificats. Per tant, estudiada la cartografia presentada, cal determinar que s'han efectuat les modificacions requerides.  
  
2. Respecte a l'apartat 2, s'hi adjunta certificat, de data 14 d'abril de 2003, de l'Entitat de Sanejament d'Aigües, relatiu a la viabilitat del tractament de les aigües residuals generades pels sòls urbanitzables proposats en el Pla general, que inclou el contingut especificat en l'anterior resolució. En aquest s'indica, entre altres qüestions, les que es transcriuen a continuació:  
a) L'EDAR del Pinós dóna servei a l'esmentat municipi i està dissenyada per a tractar 1.287 m³/dia. En l'actualitat tracta una mitjana de 957 m³/dia.   
b) Actualment no hi ha previsió d'ampliació de les instal·lacions.  
c) Al seu dia, el promotor del desenvolupament urbanístic ha de realitzar la corresponent sol·licitud de la connexió efectiva. Les obres necessàries per a la connexió de les aigües residuals a les infraestructures públiques les ha d'efectuar el peticionari al seu compte i risc.  
d) En tot cas, l'abocament generat pel desenvolupament urbanístic de referència ha de complir els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'Entitat de Sanejament a fi de preservar la integritat del sistema de sanejament i la qualitat de l'efluent. A aquest efecte, els urbanitzadors han de preveure que abans del punt de connexió cal disposar d'una arqueta de registre de la mateixa tipologia que la que figura en el model d'ordenança d'abocaments de la xarxa municipal de clavegueram, editada per aquesta entitat de Sanejament, dotada, a més, de guies per a la instal·lació d'una arqueta de bagants que permeta la desconnexió de l'abocament. Així mateix, en la connexió de la zona industrial, a més de disposar de l'esmentada arqueta de registre, s'ha de preveure la construcció sobre l'esmentada arqueta d'una caseta que permeta la instal·lació d'equips de mesura en continu, tancada amb clau.  
e) Perquè puguen realitzar-se les connexions efectives, ha de programar-se el disseny i l'execució de les actuacions necessàries d'ampliació de la planta, que actualment no estan previstes.   
f) Amb anterioritat a l'execució de les connexions, s'ha d'ingressar a l'Entitat de Sanejament la quantitat resultant de 441.900 euros. Amb aquest motiu caldrà establir el conveni oportú entre l'Entitat de Sanejament i l'Ajuntament del Pinós.  
3. En resposta a l'apartat 5 relatiu a la justificació de la disponibilitat d'aigua potable per a satisfer les necessitats hídriques previstes per al desenvolupament del sòl urbanitzable d'ús residencial i industrial, s'hi adjunten els informes següents:  
- Informe subscrit per tècnic municipal del Pinós, de data 12 de maig de 2008, en el qual, entre altres qüestions, se certifica el següent, en relació amb la disponibilitat de recursos hídrics necessaris per al desenvolupament del PGOU:   
L'Ajuntament del Pinós disposa en l'actualitat de diversos pous propis, Paredó i Raspai IV, pertanyents a la Conca Hidrogràfica del Segura i el pou de Lel, pertanyent a la Conca Hidrogràfica del Xúquer, com també una concessió administrativa de la Bateria 8 de la mateixa conca.  
El pou del Paredó es troba situat dins de la parcel·la 255 del polígon 31 del terme municipal; l'aforament d'aquest és d'uns 60 l/seg, i es disposa d'una concessió de 779.956 m³/any de la Confederació Hidrogràfica del Segura.  
Pel que fa al pou Raspai IV, que es troba dins de la parcel·la 272 del polígon 31 del terme municipal del Pinós, del qual se subministra actualment el municipi, té un aforament d'uns 80 l/seg, i està en tramitació en la Confederació Hidrogràfica del Segura la concessió d'uns 600.000 m³/any, sol·licitats per l'Ajuntament del Pinós (expedient APS-04/01).  
  
De les aigües provinents de la Bateria 8, situada als municipis del Pinós i Monòver, dins de la UGH8, 42 Carche-Salinas, l'Ajuntament té una concessió per a proveïment i ús industrial de 204.810 m³/any.  
  
En l'actualitat, l'Ajuntament del Pinós disposa de les infraestructures necessàries per al subministrament, i en el seu moment l'urbanitzador ha de realitzar les necessàries d'acord amb el desenvolupament de l'execució del pla previst, les quals seran, en general, una prolongació de les ja existents.  
En l'actualitat, i en col·laboració amb la Diputació d'Alacant, es realitzen obres de renovació de xarxes d'aigua potable i de vàlvules, i se substitueixen les que ja hi són per unes altres de materials que comportaran un major aprofitament de la xarxa. També s'ha realitzat un dipòsit de 5.000 m³ que possibilitarà ampliar l'emmagatzemament d'aigua i així racionalitzar i millorar el consum d'energia elèctrica per a l'extracció d'aquesta.   
- Còpia de l'edicte publicat en el BOP, de 28 de desembre de 2007, relatiu a l'anunci de la informació pública de la sol·licitud a la Confederació Hidrogràfica del Xúquer de concessió d'aigües subterrànies.  
- Informe de l'Oficina de Planificació Hidrològica de la Confederació Hidrogràfica del Xúquer, de data 26 de juny de 2007, relatiu a la concessió d'aigües subterrànies renovables procedents de la Bateria 8, als termes municipals del Pinós i Monòver, amb destinació a reg i proveïment de la població.   
L'article 16.2 m) del Decret 131/2007, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, atribueix a la Direcció General de Gestió del Medi Natural la competència sobre l'avaluació d'impacte ambiental de plans, programes i projectes, com també de qualssevol altres accions dutes a terme tant pels poders públics com pels particulars al territori de la Comunitat Valenciana.  
Per tant, d'acord amb el que s'ha expressat en la declaració d'impacte ambiental, basant-se en la nova documentació aportada, i fent ús de les facultats que tinc legalment atribuïdes, formule la següent resolució:  
  
Primer  
Acceptar les esmenes referides al Pla general d'ordenació urbana del terme municipal del Pinós (Alacant), promogut per l'Ajuntament de l'esmentada localitat, sempre que aquestes complisquen els condicionants primer, segon i vuité de la declaració d'impacte ambiental formulada per la directora general de Planificació i Gestió del Medi en data 28 de setembre de 2000, en el sentit indicat en els apartats 1, 2 i 5 de la Resolució de 18 de desembre de 2002. No obstant això, l'apartat 5 anteriorment esmentat s'ha de complementar amb el condicionant que s'estableix en l'apartat segon d'aquesta resolució.   
  
  
Segon  
Condicionants per a l'aprovació definitiva i desenvolupament del Pla general d'ordenació urbana del terme municipal del Pinós:   
- En relació amb l'apartat 5, han de presentar-se davant de l'òrgan amb competència substantiva, prèviament a l'aprovació definitiva del Pla general d'ordenació urbana, els informes favorables de les confederacions hidrogràfiques del Segura i del Xúquer, o de l'entitat col·laboradora autoritzada per al subministrament d'aigua potable del municipi (on es justifique adequadament l'origen d'aquests; la titularitat; l'autorització o concessió atorgada per l'organisme de conca i la inscripció en els registres corresponents; la qualitat de les aigües, la necessitat de tractament o no i la realització o no d'obres d'infraestructures, i adjuntar, així mateix, els certificats o els documents justificatius que es consideren rellevants).   
  
Tercer  
Notificar a les persones interessades que contra aquesta resolució, per no ser un acte de tràmit definitiu en via administrativa, no es pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret s'estimen pertinents.  
  
Quart  
Publicar en el Diari Oficial de la Comunitat Valenciana aquesta resolució, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 21 de maig de 2008.- La directora general de Gestió del Medi Natural: M. Ángeles Centeno Centeno.  
Expedient: 162/3066-XNW.  
Títol: desballestament de vehicles.  
Promotor: Reciclajes Totmetal, SA.  
Autoritat substantiva: Àrea de Residus de la Direcció General per al Canvi Climàtic.  
Localització: polígon industrial el Collet, parcel·la 112. Terme municipal de Benicarló (Castelló).  
  
S'ha comprovat que, d'acord amb la documentació que consta en l'expedient 162/7860-VXN, s'ha produït una errada en la declaració d'impacte ambiental, emesa mitjançant la Resolució de data 6 de febrer de 2008.  
D'acord amb la Llei 30/1992, de 26 de novembre, de règim jurídic de les administracions públiques i del procediment administratiu comú, les administracions públiques poden rectificar en qualsevol moment, d'ofici o a instància de les persones interessades, les errades materials en els seus actes.  
Per tot el que s'exposa anteriorment, i fent ús de les facultats que legalment tinc atribuïdes, resolc:  
  
Primer  
Corregir l'errada detectada en la Resolució de 6 de febrer de 2008, de la declaració d'impacte ambiental corresponent a l'expedient 162/1517-JLY, d'avaluació d'impacte ambiental. Per tant:  
En el paràgraf de l'apartat primer de la part dispositiva de la declaració d'impacte ambiental,   
On diu:   
«...promogut per Desguaces Masena, SL, que s'ha de situar al polígon industrial de Catarroja, al carrer de la Senda de les Ànimes, s/n del terme municipal de Catarroja, província de València»,   
Ha de dir:   
«...promogut per Reciclajes Totmetal, SA, que s'ha de situar al polígon industrial el Collet, parcel·la 112, del terme municipal de Benicarló (Castelló)».  
  
Segon  
Notificar a les persones interessades que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret i interessos estimen pertinents.  
  
Tercer  
Publicar en el Diari Oficial de la Comunitat Valenciana aquesta resolució, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, del Consell de la Generalitat.  
  
València, 21 de febrer de 2008.- La directora general de Gestió del Medi Natural: M. Ángeles Centeno Centeno.  
  
Resolució de declaració complementària de la declaració d'impacte   
Expedient: 115/6263-SEC.  
Títol: modificació núm. 8 del PGOU.  
Promotor: Ajuntament de Montaverner (València).  
Autoritat substantiva: Ajuntament i CTU.  
Localització: a l'est del nucli urbà de Montaverner, a la partida la Cava a la vora de la variant d'Olleria a Gandia.  
  
Vist l'expedient 115/05/-AIA referent al Projecte de modificació puntual núm. 8, del municipi de Montaverner (València) promogut per l'Ajuntament de Montaverner, l'objecte del qual és dotar el municipi de sòl d'ús industrial que permeta augmentar l'oferta d'aquest tipus de sòl, ja ple al nucli industrial, i crear un parc industrial d'acord amb la demanda que hi ha al municipi.  
Vist que en data 16.06.08 la directora general de Gestió del Medi Natural va dictar declaració d'impacte ambiental en què estimava com a no-acceptable, només a l'efecte ambiental, el Projecte de modificació núm. 8, del municipi de Montaverner (València), ja que:  
1. El tractament que es dóna al camí ramader assegador d'Ontinyent a Gandia no garanteix la continuïtat del tractament proposat per al tram anterior, i sobre el qual ja es va pronunciar aquesta Direcció General mitjançant la incorporació del condicionant número 1 de la declaració d'impacte ambiental de data 26 de juny de 2000.   
Tractament que des d'un punt de vista ambiental es considera més adequat ja que presenta més garanties per a evitar possibles ocupacions per part de les indústries adjacents (vehicles, abassegaments, tanques d'encerclats...) i per tant, garantir millor el trànsit ramader, i els usos compatibles i complementaris previstos per la Llei 3/95, en els articles 16 i 17 d'aquesta.  
Vist que l'Ajuntament de Montaverner presenta, tant en aquesta Direcció General com en el Servei Territorial d'Ordenació del Territori de València, en data 07.07.08, documentació aclaridora sobre l'estat del camí ramader assegador d'Ontinyent a Gandia.  
Atés que l'informe emés, en data 15 de juliol de 2008, pel Servei de Gestió Forestal, modifica substancialment la declaració d'impacte ambiental emesa per la directora general de Gestió del Medi Natural de data 16.06.2008.  
Atés que en l'informe emés pel Servei de Gestió Forestal es conclou que: «davant de la impossibilitat de dur a terme el tractament indicat per a la modificació núm. 2 per formar actualment part del viari dependent de la CIT de la Generalitat Valenciana, i atés que es tracta d'una zona consolidada, no es pot exigir a l'Ajuntament de Montaverner el compliment del condicionant que es va indicar en la DIA referida a la modificació puntual núm. 2, el qual implicava el camí ramader assegador d'Ontinyent a Gandia tal com es reflectia en l'informe de la Secció de Camins Ramaders d'11.06.08. Per tant, com que la modificació puntual núm. 8 de Montaverner és una zona en projecte, s'ha de respectar l'ample del camí d'accés al municipi, gestionat per la CIT, i s'han de condicionar les dues franges paral·leles a l'esmentat camí fins als 37 metres d'amplària, amb arbres d'ombra i zones amb un acabament superficial no asfaltat que permeta l'execució dels usos principals i complementaris que estableix la legislació de camins ramaders».  
  
Atés que la documentació remesa per l'Ajuntament ha aportat documentació nova i substancial que no es disposava en aquesta Direcció General a l'hora d'avaluar ambientalment l'expedient.  
  
Per tant, sobre la base de tot l'anteriorment exposat, es formula la següent resolució:  
  
Primer  
Estimar la documentació aportada per l'Ajuntament de Montaverner en aquesta Direcció General, tenint en compte el que informa el Servei de Gestió Forestal en data 15 de juliol de 2008.   
  
Segon   
Deixar sense efecte o anul·lar la declaració d'impacte ambiental referent al Projecte de modificació puntual núm. 8 de Montaverner (exp. 115/05 AIA), al terme municipal de Montaverner (València), dictada per la directora general de Gestió del Medi Natural de data 16.06.08.  
  
  
Tercer  
Es considera acceptable, només a l'efecte ambiental, el Projecte de modificació núm. 8 del municipi de Montaverner (València), condicionat a respectar l'ample del camí d'accés al municipi, gestionat per la CIT, i a condicionar les dues franges paral·leles a l'esmentat camí fins als 37 metres d'amplària, amb arbres d'ombra i zones amb un acabament superficial no asfaltat que permeta l'execució dels usos principals i complementaris que estableix la legislació de camins ramaders, tot això d'acord amb l'informe emés pel Servei de Gestió Forestal de data 15.07.2008.  
  
Quart  
Així mateix, s'efectuen les observacions següents:  
1. Quant al barranc el Barrancó, encara que la CHX ha informat que no hi ha afecció, es recorda que qualsevol actuació prevista a la zona de policia queda supeditada a l'obtenció administrativa per part de l'organisme de conca.  
2. Segons l'informe emés pel Servei de Protecció de l'Ambient Atmosfèric, en data 06.09.2006, es recorda a l'Ajuntament el següent:  
  
«En l'estudi presentat s'indica que les activitats que s'han de desenvolupar al sector SI-8, funcionaran en període diürn. Si hi haguera alguna activitat industrial o terciària que funcionara durant el període nocturn, s'haurien d'incloure mesures de nivell de soroll durant aquest període, com també l'estimació del soroll que es transmetria a la zona residencial.  
Únicament, es presenten els resultats de les mesures realitzades en 10 punts. A partir d'aquests valors, es pot elaborar el mapa de nivells de soroll que hi ha al sector d'estudi.  
En l'estimació del soroll que transmetrà el sector SI-8, tan sols s'avalua el soroll que es rebrà a la zona residencial. No s'han tingut en compte la resta de zones adjacents a aquest, on poden haver-hi possibles receptors».  
3. La depuració de les aigües residuals s'ha de dur a terme mitjançant connexió a la xarxa de sanejament, la viabilitat de la qual queda garantida per l'EPSAR per a un cabal de 179 m³/dia, sempre que es completen les obres previstes en el II Pla director de sanejament per a la depuradora d'Alfarrasí. En qualsevol cas, l'abocament ha de complir els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'Entitat de Sanejament.  
  
Cinqué  
Aquesta declaració d'impacte ambiental s'ha de publicar en el Diari Oficial de la Comunitat Valenciana d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 23 de juliol de 2008.- La directora general de Gestió del Medi Natural: M. Ángeles Centeno Centeno.  
  
  
Resolució complementària a la declaració d'impacte ambiental  
Expedient: 22/07-AIA.  
Títol: explotació de vaquí de producció de llet Granja San Ramón.  
  
Promotor: SAT 299 San Ramón.  
Autoritat substantiva: Ajuntament de Requena.  
Objecte del projecte: obtenció de la llicència d'activitat. Modificacions introduïdes a les instal·lacions.  
Localització: polígon 71, parcel·la 143, assegador Tolluda, pedania de Campo Arcís, terme municipal de Requena (València)  
Amb data 17 de juny de 2008, amb el primer informe extraordinari del programa de vigilància ambiental i motivada pel compliment del condicionant número 11 de la declaració d'impacte ambiental de data 27 de març de 2007, firmat per la secretària autonòmica de Territori i Medi Ambient i la Resolució complementària de data 18 d'abril de 2007, té lloc l'entrada de la nova documentació tècnica, remesa per l'Ajuntament de Requena, referida als canvis introduïts en el projecte. Els esmentats canvis comporten:  
1. Modificació de les dimensions i distribució de les edificacions:  
  
a) Ampliació de la superfície destinada a la sala de munyiment i les naus de producció justificades per la necessitat d'introducció de maquinària i instal·lacions interiors.  
b) Modificació de la nau de recria i engreix que implica la separació d'animals mascle i femella i l'ampliació de la capacitat d'aquestes.   
  
c) Ampliació de la zona d'emmagatzematge d'aliments i construcció d'una coberta a la zona de mescles. Les naus disposaran de sitges horitzontals de formigó. La zona estarà impermeabilitzada i disposarà d'un sistema de recollida de lixiviats que es reincorporaran per a mantenir la humitat dels productes emmagatzemats.   
d) Construcció d'un local tècnic no inclòs en el projecte inicial. Serà una nau destinada a l'emmagatzematge de maquinària, recanvis i eines. La solera estarà construïda amb formigó remolinat sense porus. En el cas que es produïsquen vessaments accidentals se n'ha previst la recollida amb algun absorbent neutre i el seu emmagatzematge fins a la retirada per un gestor autoritzat.  
e) Modificació de la ubicació i la unificació de les construccions destinades a oficines, menjador i vestidors de personal.  
f) Instal·lació d'una coberta als patis davanters de les naus, corredors de circulació entre naus i corredor de la sala de munyiment i la nau de maneig.   
g) Eliminació del depòsit aeri de la sala d'espera de la sala de munyiment i instal·lació d'un depòsit soterrat. S'ha modificat el sistema de neteja i s'ha instal·lat un sistema de recirculació d'aigua a fi de reduir-ne el consum.   
Segons les dades aportades, les modificacions introduïdes en el projecte en relació amb la superfície ocupada per les construccions han sigut:  
  
  
  
2. Modificacions introduïdes en el sistema de gestió dels residus:  
  
a) S'ha modificat el sistema de digestió plantejat en el projecte inicial. Aquest nou sistema permet el tractament conjunt del residu líquid (purins, aigües de neteja i aigües fecals procedents de les oficines) i el sòlid procedent de les zones de llit calent. S'indica, a més, que se sotmetran al procés de digestió totes les restes d'aliments en mal estat que puguen generar-se: palla, cereals, polpa de taronja i altres productes.   
  
Segons la documentació aportada, la nova planta de digestió i producció de biogàs s'ha dissenyat amb capacitat per a processar el volum de purins i fem generats pel nombre de caps que es traslladen. S'indica que la planta, amb aquest disseny, pot tractar fins a un 10% més de la quantitat de residus que s'ha estimat. No s'ha previst la gestió de residus i materials d'altres explotacions.   
  
S'ha estimat que la planta ha de tractar:   
- Purins recollits amb tragella: 33.084 t/any produïdes pels 1.100 animals en producció i 330 braves.   
- Material recollit en llit calent: 4.073 t/any produïdes per 220 animals de prepart, seques i d'hospital, 330 braves i 800 vedells.  
- Aigües de neteja de les instal·lacions: 2.580 t/any  
- Aigües negres procedents de les oficines: 0,11 t/any  
b) S'ha modificat la capacitat dels digestors. Se substitueixen els dos digestors de 1.200 m³ per un de 2.300 m³ i un altre de 800 m³, i s'introdueixen nous elements per al processament i preparació de les mescles que s'han d'emprar per al procés de digestió.  
c) La fracció sòlida resultant del procés de separació (7.312 t/any) s'emmagatzemarà i se sotmetrà a un procés de volteig per a l'ajust del grau d'humitat. S'han eliminat la nau denominada planta de compostatge i la planta d'adobs orgànics incloses en el projecte inicial. En el seu lloc es construirà una nau, identificada com a magatzem de digerit sòlid, amb una superfície de 1.500 m² (30 x 50 m) amb sostre, que disposarà d'impermeabilització sota la solera de formigó. Els lixiviats es recolliran mitjançant una canonada de drenatge en un depòsit de condensats i seran tornats, per gravetat, al procés de digestió. S'ha inclòs el compromís de realitzar analítiques periòdiques del producte obtingut mitjançant les tècniques legalment establides en el RD 1310/1990.   
  
Segons la documentació, en l'actualitat la venda del fem, en l'explotació existent que serà traslladada, es realitza de mitjana a raó de 2.500 tones mensuals. S'estima que l'esmentat producte estarà emmagatzemat per un temps màxim d'1 mes. En el cas que se sobrepasse aquest temps, el producte sòlid serà recirculat al digestor. En aquest període de temps es podran emmagatzemar unes 2.000 tones ja que segons s'indica només una part es trobarà conformant piles d'assecatge, la resta estarà preparat per a la venda.   
Totes les partides destinades a la venda aniran acompanyades de documentació en què s'indicarà el procés a què ha sigut sotmés i la composició d'aquest, almenys els paràmetres establits en l'annex II A del RD 1310/1990, de 29 d'octubre, pel qual es regula la utilització de llots de depuració en el sector agrari.  
d) La fracció líquida resultant del procés de separació (29.249 t/any) se sotmetrà al procés de condicionament descrit en el projecte inicial. S'indica que s'ha modificat la capacitat d'emmagatzemament de la bassa d'emmagatzemament final. S'ha reduït la capacitat inicialment prevista de 15.000 m³ a 5.000 m³. Es justifica aquesta reducció en la capacitat per la modificació de la tecnologia emprada en el procés de digestió.   
Segons les dades aportades, els fluxos, a l'eixida del procés d'ultrafiltració i osmosi, seran d'11.698 t/any d'aigua depurada, que s'emprarà per a reg, i de 17.548 t/any de sòlids, que s'emmagatzemaran amb la resta de sòlids i es destinaran a la venda.   
3. S'ha aportat documentació referent al compliment dels condicionants establits en la declaració d'impacte ambiental de data 27 de març de 2007 i la Resolució complementària de data 18 d'abril de 2007. A aquest respecte cal indicar:  
Condicionant número 1: la Direcció General d'Energia de la Conselleria d'Infraestructures i Transports ha remés, en data 6 d'agost de 2008, el projecte, l'estudi d'impacte ambiental i l'estudi d'integració paisatgística de la planta de producció elèctrica en règim especial per a la seua avaluació (expedient 249/08 AIA).   
Condicionant número 3: s'ha modificat la ubicació del depòsit d'emmagatzematge d'aigua. Se situarà al peu del turó, fora de la zona de sòl forestal. Segons la documentació, aquest depòsit estarà soterrat.   
  
Condicionant número 4: el magatzem d'aliments disposa d'impermeabilització i disposa d'un sistema per a la recollida de residus.   
Condicionant número 6: amb data eixida 16 d'abril de 2008 i número de Registre d'Eixida 012714, SAT San Ramón rep notificació per part de la Confederació Hidrogràfica del Xúquer en la qual s'especifiquen les condicions per a la concessió d'aigua subterrània per a ús ramader, per un termini de 25 anys i un cabal anual total de 101.175 m³.   
  
Condicionant número 7: s'informa que abans de l'execució de les obres es van trasplantar els exemplars de major port que posteriorment seran replantats dins de la finca.   
Condicionant número 8: en data 2 de maig de 2008, el Servei de Gestió Forestal de la Conselleria de Medi Ambient, Aigua, Urbanisme i Habitatge ha estimat suficient la justificació tècnica de la repoblació prevista a la zona del tossal.   
Condicionant número 10: després dels canvis introduïts en el projecte de la planta de cogeneració, s'informa que s'ha reduït la capacitat de la bassa de 15.000 m³ a 5.000 m³ i a la ubicació d'aquesta fora de la zona on se situa la falla de basament calcari.  
  
S'informa també que s'ha realitzat un estudi de permeabilitat de la zona de la falla i s'ha obtingut un valor de permeabilitat del terreny inferior al suposat en l'estudi d'impacte ambiental del projecte original (coeficient de permeabilitat K = 10-11).   
Condicionant únic de la resolució complementària de data 18 d'abril de 2007: en data 7 de maig de 2007, es remet l'informe favorable a l'efecte patrimonial previst en l'article 11 de la Llei 4/98, d'11 de juny, del patrimoni cultural valencià.  
  
Consideracions ambientals  
La modificació en les dimensions i la distribució de les edificacions de l'explotació està justificada per criteris tècnics de maneig del bestiar i les necessitats d'espai per a la instal·lació de la maquinària. Els nous elements construïts, com és el cas del magatzem de maquinària, la zona d'emmagatzematge del producte digestat, com també els nous magatzems d'alimentació disposen de la impermeabilització adequada atesa la vulnerabilitat a la contaminació d'aqüífers que hi ha a la zona. La instal·lació d'una coberta als corredors de trànsit entre les naus està justificada per la protecció d'aquestes zones de les aigües pluvials.  
  
S'ha modificat la situació del depòsit d'aigua, el qual se situa fora de la zona de sòl forestal pròxima, i d'aquesta manera la vegetació natural que hi ha en aquesta zona no es veurà afectada.  
Pel que fa al canvi en el sistema de gestió dels residus, es considera una millora respecte al projecte inicial. L'aplicació del tractament de digestió al total de les dejeccions ramaderes ha comportat, d'una banda, una disminució en la superfície i les instal·lacions necessàries per a emmagatzemar i condicionar el producte final. D'altra banda, es considera que amb el tractament el producte final serà més homogeni, estable i tindrà unes millors propietats per a l'emmagatzematge i l'aplicació posterior. En el programa de vigilància ambiental s'inclou el compromís de realitzar analítiques periòdiques, tant de la fase sòlida com de la líquida. S'ha previst que tots els productes destinats a la venda disposen de documentació acreditativa sobre la procedència i la composició.   
  
Amb la documentació aportada es considera, a més, que s'han complit els condicionants identificats com a condicionants números 3, 4, 6, 7, 8 i 10 en la declaració d'impacte ambiental de data 27 de març de 2007, i el condicionant únic de la resolució complementària de data 18 d'abril de 2007.   
La resta de condicionants inclosos en l'esmentada declaració són aplicables durant la fase de funcionament de l'explotació ramadera.   
  
  
Resolució  
  
Primer  
S'estima acceptable, des del punt de vista ambiental i sense perjudici de l'obtenció prèvia de les autoritzacions sectorials que hi són d'aplicació, les modificacions descrites en aquesta resolució, sempre que s'executen d'acord amb la documentació presentada; es complisquen els condicionants establits en aquesta resolució, i tots els condicionants, que no contravinguen aquesta resolució, establits en la declaració d'impacte ambiental i resolucions complementàries formulades per a l'explotació de vaquí de llet Granja San Ramón al terme municipal de Requena (pedania de Campo Arcís).  
  
Durant la fase de funcionament cal complir:  
1. Tots els residus i aigües residuals que es generen per les labors de manteniment dels equips de digestió i depuració de les instal·lacions han de ser emmagatzemats i gestionats tenint en compte la naturalesa i perillositat d'aquests.  
2. El programa de vigilància ambiental ha d'incloure la realització d'analítiques periòdiques tant del producte sòlid digerit com de l'aigua depurada. Les esmentades analítiques han de justificar que, tant per la seua composició com per les característiques higienicosanitàries, l'esmentat producte és adequat per a l'aplicació posterior com a aigua de reg, i com a adob o esmena orgànica en el medi receptor.  
3. El programa de vigilància ambiental ha d'incloure el seguiment de la capacitat del magatzem del digerit sòlid. En el cas que l'esmentada superfície siga insuficient ha de redimensionar-se en funció de les necessitats reals de l'explotació.  
  
Segon  
Notificar a les persones interessades que contra aquesta resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar aquesta resolució d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 17 del Reial decret legislatiu 1/2008, d'11 de gener, pel qual s'aprova el Text refós de la llei d'avaluació d'impacte ambiental de projectes.  
  
València, 5 de setembre de 2008.- La directora general de Gestió del Medi Natural: M. Ángeles Centeno Centeno.  
  
  
Resolució de declaració complementària de la declaració d'impacte ambiental   
Expedient: 051/2930-RQW.  
Títol: homologació i pla parcial la Carrasca.  
Promotor: Ajuntament de Sant Jordi (Castelló).  
Autoritat substantiva: Ajuntament i CTU.  
Localització: al nord del terme municipal, al marge dret del riu Cérvol.  
  
Descripció del projecte  
  
Objecte de projecte  
L'objecte d'aquesta modificació és la reclassificació com a sòl urbanitzable d'una àrea de sòl no urbanitzable situada al nord del nucli urbà, al marge dret del riu Cérvol a la vora de sòl no urbanitzable comú de l'esmentat terme municipal, amb una extensió de 2.376.339,62 m².  
  
Descripció de les característiques més rellevants del projecte  
1. L'àmbit del sector delimita, pel nord, amb sòl no urbanitzable de protecció de llits; a l'oest i al sud, amb sòl no urbanitzable del mateix terme municipal, i a l'est, amb sòl no urbanitzable comú del terme municipal de Vinaròs.  
2. L'ordenació urbanística proposada presenta un model de desenvolupament de baixa densitat, amb un ús dominant residencial, i els usos compatibles són el terciari, l'hoteler, l'esportiu i el dotacional.  
3. La superfície del sector destinada a residencial és de 738.851,39 m², en la qual s'han previst 3.565 habitatges, en la tipologia de bloc exempt, en la modalitat de múltiple o unitària, la qual cosa comporta un sostre poblacional de 7.486 habitants.  
4. El camp de golf es preveu en dues parcel·les independents amb una superfície de 668.013 m² i 241.913 m² respectivament, i està estructurat al llarg de tot el sector. Aquesta activitat té associada una edificabilitat de 13.635,40 m²/sostre.  
5. L'ús terciari hoteler es reparteix en tres zones al llarg del sector i ocupa, en total, una superfície de 59.572,22 m². L'equipament se situa al nord del sector, a la vora del riu Cérvol, amb una superfície total de 37.013,82 m².   
6. L'accessibilitat al sector es garanteix mitjançant la millora i adequació del camí de la Ratlla i el camí d'Ulldecona, a l'extrem oest del sector.   
  
Alternatives  
No se n'hi han presentat.  
  
Tramitació administrativa  
1. Per Resolució de la directora general de Gestió del Medi Natural de 10.01.08 s'emet declaració d'impacte ambiental en què s'estima acceptable, només a l'efecte ambiental i sense perjudici de l'obtenció prèvia de les autoritzacions sectorials que hi són d'aplicació, el Projecte d'homologació i pla parcial la Carrasca, del terme municipal de Sant Jordi (Castelló), sempre que es desenvolupe d'acord amb el que estableix la documentació presentada i amb els condicionants següents:  
  
a) Considerar el camp de golf previst a la urbanització únicament com un ús previst en la normativa urbanística del sector; que no hi ha cap compromís sobre la tramitació posterior d'aquest projecte en allò que fa referència tant a la viabilitat com a la distribució, i que es requereix, per a l'aprovació definitiva, el procediment d'avaluació d'impacte ambiental establit per la Llei 2/1989, de 3 de març, d'impacte ambiental, com també pel seu desplegament reglamentari.  
b) Els canvis següents han de ser introduïts en el planejament previ a l'aprovació definitiva, i han de ser motiu d'una resolució complementària que emetrà la directora general de Gestió del Medi Natural de la Conselleria de Medi Ambient, Aigua, Urbanisme i Habitatge:  
  
- S'ha de conservar, integrant-la dins d'una zona verda del sector, la Carrasca de Porres, i queda prohibit, amb caràcter general, danyar-la, mutilar-la, arrancar-la o causar-li mort, modificar-ne químicament o físicament l'entorn, com també la instal·lació de qualsevol objecte o estructura que puga dificultar o impedir la visió d'aquesta, de conformitat amb la Llei 4/2006, de 19 de maig, de patrimoni arbori monumental.  
- S'ha de respectar, íntegrament, la massa forestal pertanyent tant al llit del riu Cérvol com al pinar de la Bota, per a la qual cosa s'ha d'eliminar l'edificació corresponent a la RmBE-20, i part de la RmBE-19 afectada per aquesta. Així mateix, s'ha de desplaçar el viari que en el projecte actual dóna accés a les esmentades illes.  
- A l'entorn de l'edificació pròxima a les masses forestals ha d'haver-hi una franja de 50 metres amplària que separe la zona edificada de la forestal, permanentment lliure de vegetació baixa i arbustiva i, si és procedent, amb l'estrat arbori fortament aclarit i podat fins a 2/3 de l'alçària total de cada peu, com també un camí perimetral de 5 metres d'amplària.  
L'esmentada franja de protecció, com també el camí perimetral, que han de separar la zona edificada de la forestal no ha d'afectar el sòl forestal, així mateix, la línia d'afecció ha de coincidir amb la de parcel·la i no amb la d'edificació.  
c) Prèviament a l'inici de les obres d'urbanització, i així s'ha de disposar en les fitxes de planejament del sector, s'ha de presentar davant de la Comissió Territorial d'Urbanisme la documentació següent:  
- Informe de la Direcció General de Patrimoni Cultural Valencià i Museus, d'acord amb l'article 11 de la Llei 4/1998, d'11 de juny, del patrimoni cultural valencià. En el cas que l'esmentat informe siga desfavorable, així haurà d'entendre's també aquesta declaració d'impacte ambiental.  
- Informe, en el sentit que resulte, regulat en l'article 19.2 de la Llei 4/2004, de 30 de juny, de la Generalitat, d'ordenació del territori i protecció del paisatge, que ha de ser evacuat per l'organisme de conca corresponent (confederació hidrogràfica) relatiu a l'afecció de l'actuació al domini públic hidràulic o a les seues zones de servitud i de policia, la incidència de l'actuació en el règim de corrents i a la disponibilitat de recursos hídrics suficients per a atendre l'increment de la demanda d'aigua que implique l'actuació objecte d'informe, tant per al sector d'estudi com per a l'obra d'ampliació i millora del vial de connexió.  
  
En el cas que l'esmentat informe siga desfavorable, així haurà d'entendre's també aquesta declaració d'impacte ambiental.  
- Documentació tècnica relativa a la depuradora prevista per al sector en què s'indiquen les característiques tècniques, tipus de tractament establit i cabal de disseny, la data d'entrada en funcionament, i un certificat per part de l'entitat gestora de l'esmentada instal·lació que garantisca la capacitat d'absorció dels cabals generats pel sector.  
- Certificat de l'Ajuntament en què es determina la gestió dels RSU, i s'indique el volum de residus sòlids urbans que comportarà el desenvolupament del sector, el tractament que rebran i la destinació final d'aquests, de conformitat amb el seu corresponent pla zonal.  
  
d) Abans de la recepció de la urbanització, i així s'ha de disposar en les fitxes de planejament del sector, l'Ajuntament de Sant Jordi serà l'encarregat de:   
- Obtenir, d'acord amb l'article 246.1, Reial decret 849/1986, d'11 d'abril, pel qual s'aprova el Reglament de domini públic hidràulic (d'ara endavant RDPH), l'autorització emesa per la CHX per a l'abocament de l'aigua depurada procedent de l'EDAR; per a l'abocament a llit de les aigües pluvials, i per a l'abocament indirecte a les aigües subterrànies realitzat mitjançant filtració a través del sòl o del subsòl a causa del reg del camp de golf.  
- Obtenir de la CHX la corresponent concessió de reutilització d'aigües depurades amb destinació a regs, d'acord amb els articles 104, 128 i 130 del RDPH.  
- Exigir a les empreses, després de la realització de les obres, certificats de recepció de residus sòlids inerts per part d'abocadors o empreses autoritzades per a la gestió d'aquest tipus de residus.  
- Respecte a la gestió dels residus sòlids urbans, s'ha de sol·licitar un informe del Consorci del pla zonal de la zona 1 on se certifique la capacitat de gestió dels residus (t) i de la destinació final d'aquests (complex de valorització i eliminació), i aquesta informació serà contrastada amb els volums previstos de cara al desenvolupament i ocupació residencial del sector la Carrasca.   
S'han d'indicar, si és procedent, les mesures necessàries que s'han d'adoptar per a assumir les desviacions en les previsions poblacionals d'aquest pla zonal i les dades actuals relatives al grau d'execució (%) de les instal·lacions previstes en l'esmentat pla, de les quals resulta la capacitat aproximada de tractament i gestió de residus (t) a mitjà termini.   
e) Prèviament al fet d'atorgar les llicències d'ocupació dels usos residencials al sector s'ha de comprovar que:  
- Les instal·lacions de valorització i eliminació que garantisquen la correcta gestió dels residus estan en servei.  
- La xarxa de proveïment d'aigua està en funcionament i que l'aigua té la qualitat adequada d'acord al RD 140/2003, de 7 de febrer, pel qual s'estableixen els criteris sanitaris de la qualitat de l'aigua de consum.  
  
- L'EDAR està en condicions d'entrar en funcionament i de garantir un abocament que complisca els valors límit d'emissió que fixe la Confederació.  
f) Les mesures correctores s'han de completar amb els aspectes següents:  
- Durant la fase d'execució s'ha de preveure i identificar una zona per a l'abassegament dels materials que s'han d'emprar en les obres d'urbanització i edificació, i evitar l'ocupació dels terrenys limítrofs.  
- Durant la fase d'execució s'ha de definir l'àrea on quedarà aparcada temporalment la maquinaria d'obra i indicar, si escau, el lloc on s'han de dur a terme les labors de neteja i manteniment d'aquesta. Així mateix, es recorda que els canvis d'oli, filtres i qualsevol altre residu de manteniment de maquinària i vehicles han de ser degudament gestionats per un taller o un gestor de residus tòxics i perillosos degudament autoritzat.  
- El sistema de reg ha de ser independent de la xarxa de subministrament municipal, s'ha d'evitar la creació de zones verdes que exigisquen gran quantitat d'aigua, i optar preferiblement per les espècies autòctones o els cítrics que ja hi siquen.  
- L'urbanitzador ha de reposar tots els serveis i infraestructures de reg afectats i funcionalment necessaris. S'ha de garantir la continuïtat de totes les canalitzacions i canonades que travessen el sector i tenen una funcionalitat més enllà dels límits d'aquest. Qualsevol desviació o alteració de les esmentades instal·lacions ha de disposar de l'autorització de la comunitat de regants o de l'òrgan competent, qui determinarà la manera en què s'han de dur a terme les actuacions proposades.   
  
- La terra vegetal extreta durant la fase de moviment de terres, i que siga susceptible d'aprofitament, s'ha de mantenir en condicions agrícoles adequades, atesa la seua elevada qualitat agrària, i s'ha de destinar al rebliment de les zones verdes previstes en l'actuació o, si no n'hi ha, a altres àrees del municipi on en siga susceptible la utilització. S'ha de definir el lloc i les condicions d'emmagatzemament del sòl eliminat, a fi de garantir que la terra no perda les condicions d'humitat i les característiques edàfiques.  
- Els residus vegetals originats amb la tala de l'arbratge i desbrossament dels terrenys s'han de gestionar de manera adequada a la seua naturalesa, i queda prohibida la incineració in situ d'aquests o de qualsevol altre tipus de residu.  
2. La Comissió Informativa d'Urbanisme de Castelló, en sessió de 14 de gener de 2008, dictamina que, en relació amb aquest expedient, procedeix el següent:  
a) Comunicar a l'Ajuntament de Sant Jordi que l'aprovació definitiva de l'homologació sectorial i pla parcial del sector la Carrasca exigeix la presentació prèvia, per part de l'Ajuntament, d'un text refós en el qual es complisquen les condicions següents:  
- S'han d'introduir en el planejament les modificacions següents que figuren en l'apartat primer, apartat 2, de la declaració d'impacte ambiental:  
S'ha de conservar, integrada dins d'una zona verda del sector, la Carrasca de Porres, i està prohibit, amb caràcter general, danyar-la, mutilar-la, arrancar-la o causar-li mort, modificar-ne químicament o físicament l'entorn, com també la instal·lació de qualsevol objecte o estructura que puga dificultar o impedir la visió d'aquesta, de conformitat amb la Llei 4/2006, de 19 de maig, de patrimoni arbori monumental.  
S'ha de respectar, íntegrament, la massa forestal pertanyent tant al llit del riu Cérvol com al pinar de la Bota, per a la qual cosa s'ha d'eliminar l'edificació corresponent a la RmBE-20, i part de la RmBE-19 afectada per aquesta. Així mateix, s'ha de desplaçar el viari que en el projecte actual dóna accés a les esmentades illes.  
A l'entorn de l'edificació pròxima a les masses forestals ha d'haver una franja de 50 metres d'amplària que ha de separar la zona edificada de la forestal, permanentment lliure de vegetació baixa i arbustiva i, si és procedent, amb l'estrat arbori fortament aclarit i podat fins a 2/3 de l'alçària total de cada peu com també un camí perimetral de 5 metres d'amplària. La referida franja de protecció, com també el camí perimetral, que han de separar la zona edificada de la forestal no ha d'afectar sòl forestal, així mateix, la línia d'afecció ha de coincidir amb la de parcel·la i no amb la d'edificació.  
- S'han d''incorporar, en les fitxes de planejament de sector, totes les condicions de desenvolupament establides en els apartats 3, 4, 5 i 6 de la declaració d'impacte ambiental.  
- S'han d'incorporar uns accessos des de la carretera autonòmica que complisquen les condicions de l'informe de l'Oficina del Pla de Carreteres de la Conselleria d'Infraestructures i Transport, i l'execució de les quals és condició per al desenvolupament del sector.  
- S'han d'incorporar uns accessos des de la carretera nacional que complisquen les condicions que assenyale l'òrgan competent de la Direcció General de Carreteres del Ministeri de Foment, i l'execució de les quals és condició per al desenvolupament del sector.  
- En relació amb els camps de golf, el text refós ha d'incloure:  
  
La justificació expressa del compliment i, si és procedent, adaptació a les exigències relatives a l'aptitud dels terrenys, capacitat d'acollida i vulnerabilitat ambiental, integració paisatgística, disponibilitat de recursos hídrics i respecte als corredors ambientals, establides en els articles 14, 15, 16, apartats 1 al 5 dels articles 17, 18 i 19 de la Llei de camps de golf.   
La condició de desenvolupament consistent en el fet que els projectes d'execució de les instal·lacions de golf, necessaris per a l'obtenció de les llicències urbanístiques necessàries, han de complir les condicions de disseny, integració i gestió ambiental establides en els articles 20 a 42, ambdós inclusivament, de la Llei de camps de golf.  
La condició de desenvolupament consistent en el fet que l'Ajuntament no podrà concedir llicència d'ocupació als habitatges fins que no s'hagen executat les obres corresponents al camp de golf i les instal·lacions annexes d'aquest.  
La condició de desenvolupament relativa al fet que la no-execució del camp de golf constitueix causa de resolució de l'adjudicació, amb les conseqüències que es deriven per a l'urbanitzador regulades per la legislació urbanística.  
- S'han d'incorporar les alteracions efectuades en la tramitació de l'aprovació definitiva, en particular pel que fa a la reserva d'habitatge protegit, com també la resta de condicions que s'han assenyalat en els apartats 9 de l'informe. Igualment, s'ha d'efectuar l'estudi sobre mobilitat previst en l'informe de la Direcció General de Transport i Logística.  
b) Establir que, una vegada corregides aquestes qüestions, l'expedient, i abans que la Comissió Territorial d'Urbanisme l'aprove definitivament, se sol·licite informe de l'òrgan competent de la Direcció General de Carreteres del Ministeri de Foment i de l'Oficina del Pla de Carreteres de la Conselleria d'Infraestructures i Transport, com també la resolució complementària de la Direcció General de Gestió del Medi Natural a què es refereix la declaració d'impacte ambiental.  
  
c) No elevar l'expedient al Ple de la Comissió Territorial d'Urbanisme, fins que no es complisquen les condicions anteriors.  
- En data 13.02.08 es presenta en la Direcció General de Gestió del Medi Natural el Text refós de l'homologació i pla parcial la Carrasca, del municipi de Sant Jordi, aprovat pel Ple de l'Ajuntament el 07.02.08, el qual és remés pels Serveis Territorials d'Ordenació del Territori de Castelló el 13.02.08, documentació que no es va considerar vàlida per a emetre una resolució complementària de la DIA favorable, basant-se en l'informe emés pel Servei de Gestió Forestal, en data 25.02.08.  
  
Tramitació administrativa  
En data 21.04.08 (núm. registre d'entrada: 19962/53) es rep escrit del Servei Territorial d'Ordenació del Territori el qual remet documentació complementària remés per l'Ajuntament de Sant Jordi.  
  
En data 21.04.08 (núm. registre d'entrada 19894/53) es rep un escrit del Servei Territorial d'Ordenació del Territori en què es remet un informe emés per l'enginyera forestal del Servei Territorial de Medi Ambient, de data 14.04.08, sobre documentació complementària remesa per l'Ajuntament de Sant Jordi, el tenor literal de l'esmentat informe és el següent:  
«...En la nova documentació es planteja un viari amb un traçat semblant al del plantejament inicial, si bé, amb una zona d'afecció menor. El traçat plantejat continua discorrent per terreny forestal, encara que l'afecció a terreny arbrat és mínima, la major part del terreny forestal pel qual discorre la via plantejada està format per matoll termòfil (coscoll, argilaga, llentiscle...) etapa de degradació de la vegetació potencial.  
  
D'acord amb la nova planificació, es preveu una franja de 50 metres de separació entre la zona edificada i la zona forestal, que no afecta el sòl forestal. Si bé, en el desenvolupament del pla ha de romandre la condició que l'esmentada franja estiga permanentment lliure de vegetació baixa i arbustiva, i, si és procedent, amb un estrat arbori fortament aclarit i podat fins a 2/3 de l'alçària total de cada peu».  
  
Afeccions legals i consideracions ambientals  
Aquesta qüestió ja va ser objecte d'anàlisi en la Resolució de la DIA emesa el 10.01.08 i es va limitar, tant en la Resolució complementària de data 07.03.2008, com ara, a observar el grau de compliment dels condicionants establits en la DIA, per a l'aprovació definitiva de l'instrument de planejament, que són el motiu d'aquesta resolució complementària:  
Cal assenyalar respecte al condicionant establit en el punt 2.3 de la DIA de 10.01.08 que, segons l'informe de l'enginyera forestal de data 14.04.08, remés pel cap de Servei Territorial de Medi Ambient al cap de Servei Territorial d'Ordenació del Territori, en data 16.04.08, s'observa que l'esmentat condicionant ha sigut complit.   
  
D'altra banda, cal assenyalar que en la Resolució de 10.01.08 es considera el camp de golf previst en la urbanització únicament com un ús previst en la normativa urbanística del sector; que no hi ha cap compromís sobre la tramitació posterior de l'esmentat projecte en allò que fa referència tant a la viabilitat com a la distribució, i que es requereix, per a l'aprovació definitiva, el procediment d'avaluació d'impacte ambiental establit per la Llei 2/1989, de 3 de març, d'impacte ambiental, com també pel desplegament reglamentari d'aquesta.  
  
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del Reglament d'aquesta, annex I, apartat 8.g del Decret 162/1990, de 15 d'octubre.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.  
3. L'article 16.2 m) del Decret 131/2007, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, atribueix a la Direcció General de Gestió del Medi Natural la competència sobre l'avaluació d'impacte ambiental de plans, programes i projectes, com també de qualssevol altres accions dutes a terme tant pels poders públics com pels particulars al territori de la Comunitat Valenciana.  
4. Correspon a l'òrgan amb competència substantiva i a les corporacions locals en l'exercici de les atribucions legals d'aquests, el seguiment i la vigilància del compliment dels condicionants de la declaració d'impacte ambiental.  
Per tot l'anterior, es formula la següent resolució complementària de declaració d'impacte ambiental.  
Primer  
1. Declarar complits els condicionants establits en la Resolució de 10.01.08 que havien de ser introduïts en el planejament en un moment previ a l'aprovació definitiva de l'instrument de planejament.  
  
2. Reiterar la consideració que el camp de golf de la urbanització és un ús previst en la normativa urbanística del sector; que no hi ha cap compromís sobre la tramitació posterior de l'esmentat projecte en allò que fa referència tant a la viabilitat com a la distribució, i que es requereix, per a l'aprovació definitiva, el procediment d'avaluació d'impacte ambiental establit per la Llei 2/1989, de 3 de març, d'impacte ambiental, com també pel desplegament reglamentari d'aquesta. I recordar a l'Ajuntament que l'esmentat camp de golf ha de respectar el que disposa la Llei 9/06, de camps de golf, com també l'obtenció de l'autorització corresponent establida en l'article 48 de la Llei 3/93.  
  
  
Segon  
Aquesta declaració d'impacte ambiental s'ha de publicar en el Diari Oficial de la Generalitat Valenciana d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.   
  
València, 21 d'abril de 2008.- La directora general de Gestió del Medi Natural: M. Ángeles Centeno Centeno.»